মিত্রা সিনেমার ক্ষেত্রে আবার সমস্যাটা অন্য রকম। অনলাইনে টিকিট কাটার সাইটে মঙ্গলবার সন্ধে পর্যন্ত বাংলা ছবি ‘দেখ কেমন লাগে’র টিকিট কাটা যাচ্ছিল। মিত্রার কর্ণধার দীপেন মিত্রকে টেলিফোনে সে কথা জানাতেই, তিনি আকাশ থেকে পড়লেন। তিনি নাকি অনলাইনে টিকিট বিক্রি বন্ধ রাখতে বলেছিলেন। ‘‘রাজ্যের রিবেটটা টিকিটের গ্রস দাম না নেট দামের উপর ধরা হবে সেটা এখনও স্পষ্ট নয়। তাই আমি বলেছি এখনই অনলাইনে যাতে বাংলা সিনেমার টিকিট বিক্রি করা না হয়,’’ বলেন দীপেন মিত্র।